EkBass/fiwiki-20250220-pages-articles huggingface dataset:
Isomaksaruohot

Isomaksaruohot eli mukulamaksaruohot (Hylotelephium) on maksaruohokasvien (Crassulaceae) heimoon kuuluva ruohovartisten kasvien suku. == Tuntomerkit == Isomaksaruohot ovat monivuotisia, kaljuja tai karvaisia ruohoja. Juuret ovat rihmamaisia tai turvonneita, usein porkkanamaisia. Juurakko on lyhyt, mehevä tai puutunut. Nuorissa varren haaroissa ei ole suomupeitettä. Kukintovarsi kehittyy edellisvuotisesta hankasilmusta ja on yksivuotinen ja kariseva tai pysyvä ja tyvestä puutuva. Varren lehdet ovat vuorottaisesti, vastakkaisesti tai kiehkuraisesti, kussakin kiehkurassa on 3–5 lehteä. Lehden lapa on litteä, kalju ja kannukseton.Flora of China: Hylotelephium Tavallisesti varren päässä sijaitseva kukinto on runsaskukkainen ja ylälehdellinen. Kukat ovat kaksi- tai yksineuvoisia, tavallisesti viisi-, toisinaan nelilukuisia. Verholehdet ovat tavallisesti terälehtiä lyhyempiä ja tyveltään lähes yhteen kasvaneita ja kannuksettomia. Terälehdet ovat tavallisesti erillisiä, purppuranvärisiä, punaisia, vaaleanpunaisia tai valkoisia, toisinaan kellertäviä tai vihertäviä. Heteitä on kaksinkertainen määrä terälehtiin verrattuna, ja ne kiinnittyvät tyvestään terälehtiin. Mesiäissuomut ovat pitkänomaisen kulmikkaita tai nauhamaisia. Emilehdet ovat erillisiä, tyvestään kapeita ja lähes varrellisia. Tuppilohedelmät ovat pystyjä ja monisiemenisiä. Siemenet ovat kapealti siivellisiä. == Levinneisyys == Isomaksaruohot ovat levinneet Eurooppaan, Aasiaan ja Pohjois-Amerikkaan. == Luokittelu == Isomaksaruohojen suvussa on 28 tai 33 lajia. === Lajeja === Lajeja: * mykerömaksaruoho (Hylotelephium anacampseros (L.) H.Ohba, syn. Sedum anacampseros) * Hylotelephium angustum (Maxim.) H.Ohba * Hylotelephium bonnafousii (Raym.-Hamet) H.Ohba * Hylotelephium callichromum H.Ohba * Hylotelephium cauticola (Praeger) H.Ohba * Hylotelephium cyaneum (Rudolph) H.Ohba * Hylotelephium erythrostictum (Miq.) H.Ohba * turkestaninmaksaruoho (Hylotelephium ewersii (Ledeb.) H.Ohba, syn. Sedum ewersii) * Hylotelephium maximum (L.) Holub * Hylotelephium mingjinianum (S.H.Fu) H.Ohba * Hylotelephium pallescens (Freyn) H.Ohba * Hylotelephium pluricaule (Maxim.) H.Ohba * Hylotelephium populifolium (Pall.) H.Ohba * Hylotelephium sieboldii (Regel) H.Ohba * Hylotelephium sordidum (Maxim.) H.Ohba * syysmaksaruoho eli komeamaksaruoho (Hylotelephium spectabile (Boreau) H.Ohba) * Hylotelephium tatarinowii (Maxim.) H.Ohba * Hylotelephium telephioides (Michx.) H.Ohba * isomaksaruoho (Hylotelephium telephium (L.) H.Ohba, syn. Sedum telephium) ** lännenisomaksaruoho (H. telephium subsp. maximum) ** vahaisomaksaruoho (H. telephium subsp. ruprechtii) ** punaisomaksaruoho (H. telephium subsp. telephium) * Hylotelephium tianschanicum V.V.Byalt & Lazkov * Hylotelephium uralense (Rupr.) V.V.Byalt * Hylotelephium ussuriense (Kom.) H.Ohba * Hylotelephium verticillatum (L.) H.Ohba * Hylotelephium viride (Makino) H.Ohba * Hylotelephium viviparum (Maxim.) H.Ohba == Lähteet == == Aiheesta muualla == * Suomen Lajitietokeskus: Mukulamaksaruohot – Hylotelephium Luokka:Maksaruohokasvit
DABCO

DABCO eli 1,4-diatsabisyklo[2.2.2]oktaani tai trietyleenidiamiini (C6H12N2) on heterosyklisiin amiineihin kuuluva orgaaninen yhdiste. Yhdistettä käytetään polyuretaanivaahtojen valmistamiseen ja emäksenä orgaanisissa synteeseissä. ==Ominaisuudet== Huoneenlämpötilassa DABCO on valkoista voimakkaasti hygroskooppista kiteistä ainetta. Yhdiste liukenee hyvin veteen ja myös useisiin orgaanisiin liuottimiin kuten etanoliin ja bentseeniin. Yhdiste on heikko emäs ja muodostaa happojen kanssa kvaternäärisiä suoloja. Se on voimakkaasti nukleofiilinen yhdiste. DABCO muodostaa eräiden organometalliyhdisteiden kanssa kiteisiä komplekseja.Karsten Eller, Erhard Henkes, Roland Rossbacher & Hartmut Höke: Amines, Aliphatic, Ullmann's Encyclopedia of Industrial Chemistry, John Wiley & Sons, New York, 2000. Viitattu 20.5.2015 ==Valmistus ja käyttö== DABCO:a voidaan valmistaa ammoniakin ja trietanoliamiinin välisellä reaktiolla tai kuumentamalla dietyleenitriamiinia zeoliittikatalyyttien läsnä ollessa. Tuote puhdistetaan kiteyttämällä. DABCO:a käytetään emäksisenä katalyyttinä muun muassa Baylis–Hillman-reaktioissa, dehydrohalogenoinneissa, pyrolyyseissä ja esterien hydrolyyseissä. Teollisuudessa yhdistettä käytetään suuria määriä katalyyttinä valmistettaessa polyuretaanivaahtoja. DABCO:a voidaan käyttää myös lisäaineena voiteluaineissa. : ==Lähteet== Luokka:Amiinit Luokka:Heterosykliset yhdisteet
Robinsonista Muumipeikkoon

Robinsonista Muumipeikkoon – viisikymmentä nuortenkertojaa on Tauno Karilaan kirjoittama nuortenkirjallisuutta käsittelevä teos vuodelta 1962. Sen kustantaja on WSOY. Karilas kohtelee teoksessa lapsia pitkän perinteen mukaan itsenäisinä toimijoina suhteessa kirjallisuuteen, esimerkiksi näin: ”Lapset kaappasivat [Robinson Crusoen] itselleen kuten monet muut klassilliset kirjat”. ==Lähteet== Luokka:Vuoden 1962 kirjat Luokka:Kirjat kirjallisuudesta Luokka:Suomalaiset tietokirjat
Plejad-luokka

Plejad-luokka oli Ruotsin merivoimien yhdentoista vuosina 1954-1957 valmistetun torpedoveneen muodostama alusluokka, jonka alukset poistettiin palveluksesta vuosina 1977-1980. == Alukset == Plejad-luokan torpedoveneetHofsten, Gustaf von & Waernberg, Jan s. 242 Nimi Telakka Kölinlasku Vesille Valmis Kohtalo HMS Plejad Fr. Lürssen Werft GmbH & Co, Bremen-Vegesack - 21. marraskuuta 1953 21. toukokuuta 1954 1. heinäkuuta 1977 HMS Polaris Lürssen - 18. tammikuuta 1954 21. kesäkuuta 1954 1. heinäkuuta 1977 HMS Pollux Lürssen - 3. maaliskuuta 1954 11. lokakuuta 1954 1. heinäkuuta 1977 HMS Regulus Lürssen - 15. huhtikuuta 1954 8. lokakuuta 1954 1. heinäkuuta 1977 HMS Rigel Lürssen - 16. kesäkuuta 1954 14. lokakuuta 1954 1. heinäkuuta 1977 HMS Aldebaran Lürssen - 16. elokuuta 1954 27. tammikuuta 1955 1. heinäkuuta 1981 HMS Altair Lürssen - 24. toukokuuta 1956 7. joulukuuta 1957 1. heinäkuuta 1977 HMS Antares Lürssen - 14. elokuuta 1956 14. joulukuuta 1956 1. heinäkuuta 1977 HMS Arcturus Lürssen - 5. marraskuuta 1956 10. huhtikuuta 1957 1. heinäkuuta 1981 HMS Argo Lürssen - 18. tammikuuta 1957 15. kesäkuuta 1957 1. heinäkuuta 1977 HMS Astrea Lürssen - 15. maaliskuuta 1957 21. elokuuta 1957 1. heinäkuuta 1977 == Lähteet == * * === Viitteet === *
HMS Perseus (T101)

HMS Perseus (runkonumero T101) oli Ruotsin merivoimien torpedovene. == Valmistus == Alus tilattiin Götaverkeniltä. Se laskettiin vesille 23. maaliskuuta 1950 ja otettiin palvelukseen kesäkuussa 1951 nimellä HMS T101.Hofsten, Gustaf von & Waernberg, Jan s. 240 == Palvelus == Alus nimettiin 1953 HMS Perseukseksi. Alus poistettiin palveluksesta 1. tammikuuta 1967, minkä jälkeen se oli maalilaivana. Alus myytiin 1971 Ystadissa romutettavaksi. == Lähteet == * * === Viitteet === Luokka:Ruotsin merivoimien torpedoveneet Luokka:Götaverken
Mäyrämäki (täsmennyssivu)

Mäyrämäki voi tarkoittaa seuraavia: ==Paikannimenä== * Mäyrämäki, kylä Somerniemellä Somerolla * Mäyrämäki, asuinalue Jyväskylässä. * Mäyrämäki, Kouvolan kaupunginosa. ==Sukunimenä== * Pekka Mäyrämäki, suomalainen jazzmuusikko
Jared S. Gilmore

Jared Scott Gilmore on yhdysvaltalainen lapsinäyttelijä. Hänet tunnetaan parhaiten roolistaan Bobby Draperina televisiosarjassa Mad Men ja Henry Millsin roolista sarjassa Olipa kerran. == Yksityiselämä == Gilmore syntyi 30. toukokuuta 2000 San Diegossa, Kaliforniassa. Hän kävi kaksi vuotta San Diegossa sijaitsevaa koulua joka on tarkoitettu malleille, näyttelijöille ja laulajille. == Filmografia == Vuosi Elokuva / sarja Rooli 2008 Ilman johtolankaa Matthew 2008 Yhdestoista tunti Owen 2008–2009 Talkshow with Spike Feresten Little Bill O'Reilly 2009 Roommates Graham 2009 Opposite Day Baby Bailiff 2009 Overnight Kyle 2010 Varasuunnitelma Cameo 2010 Hawthorne Justin Adams 2010 Mad Men Bobby Draper 2010 A Nanny for Christmas Jonas Ryland 2010 Men of a Certain Age Kenneth 2011 Wilfred young Ryan 2011–2018 Olipa kerran Henry Mills 2019 Code for Geass: Fukkatsu No Lelouch Shalio Luokka:Yhdysvaltalaiset lapsinäyttelijät Luokka:Syntymävuosi puuttuu Luokka:Elävät henkilöt
Williamsonia

Williamsonia on sukupuuttoon kuollut Bennettitales-lahkoon kuuluva siemenkasvisuku. Se eli jura- ja liitukauden aikana sekä Lauraasiaan että Gondwanaan kuuluneilla alueilla. == Ominaisuudet == Williamsonialla oli ohuehko harvasti haarautuva runko, ja sen lehdet muistuttivat käpypalmujen lehtiä. Kasvin kukinnot muistuttivat jonkin verran koppisiemenisten kukkia. == Lähteet == Luokka:Siemenkasvit Luokka:Liitukauden kasvit Luokka:Jurakauden kasvit
Lexa Doig

Alexandra Lecciones ”Lexa” Doig (s. 8. kesäkuuta 1973) on kanadalainen erityisesti science fictionistä tunnettu näyttelijä. Hänen merkittäviin rooleihinsa kuuluvat avaruusalus Andromeda ja sen tekoälyrobotti sarjassa Andromeda, tri Carolyn Lam sarjassa Tähtiportti sekä Sonya Valentine sarjassa Continuum. Doig syntyi Torontossa. Hänen äitinsä on filippiiniläinen ja isänsä skotlantilais-irlantilaista syntyperää. Doig on naimisissa myös Tähtiportissa näytelleen Michael Shanksin kanssa. Heillä on kaksi lasta. ==Filmografia== Vuosi Sarja/elokuva Rooli Huomioita 1993 The Hidden Room Toinen tyttö Jakso ”Marion & Jean” 1994 TekWar Cowgirl TV-elokuva 1994 TekWar: TekLords Cowgirl TV-elokuva 1995 Jungleground Spider 1994–1996 TekWar Cowgirl Viisi jaksoa 1996 Taking the Falls Netta Jakso ”From Russia with Love” 1996 F/X: The Series Toimittaja Jakso ”French Kiss” 1996 Flash Gordon Dale Arden Ääni 1996 Ready or Not Vastaanottovirkailija Jakso ”Glamour Girl” 1997 While My Pretty One Sleeps Tse Tse TV-elokuva 1999 Teen Sorcery Mercedes Video 1999 CI5: The New Professionals Tina Backus Yksi päähenkilöistä (13 jaksoa) 1999–2000 Traders M.J. Sullivan Viisi jaksoa 2000 Code Name Phoenix Conchita Flores TV-elokuva 2000 No Alibi Camille 2000 Tehtävä: Maa Joan Price Jakso ”Abduction” 2001 Jason X Rowan LaFontaine Päähenkilö 2001 The Tracker Kim Chang TV-elokuva 2002 The Chris Isaak Show Etsivä Lucy Ramirez Jakso ”Home of the Brave” 2004 Human Cargo Rachel Sanders Minisarja 2005 4400 Wendy Paulson Neljä jaksoa 2005 Killer Instinct Lääkäri Jakso ”Forget Me Not” 2000–2005 Gene Roddenberry’s Andromeda Andromeda Ascendant/Rommie Yksi päähenkilöistä, 109 jaksoa 2005–2007 Tähtiportti Carolyn Lam Yksitoista jaksoa 2007 Second Sight Jenny Morris TV- elokuva 2007–2008 Eureka Tri Anne Young Jaksot ”Maneater” ja ”Best in Faux” 2008 The Green Film The Star 2008 Ba'al: The Storm God Pena TV-elokuva 2009 Fireball Ava TV-elokuva 2009 Supernatural Risa Jakso ”The End” 2010 V Tri Leah Pearlman Kuusi jaksoa 2010–2011 Smallville Tri Christina Lamell Jaksot: ”Harvest” ja ”Scion” (kohtaukset poistettu) 2011 Health Nutz Ivonka Jakso ”Good News, Bad News” 2011 Tactical Force – erikoisjoukkue Jannard 2013 Primeval: New World Tri Mara Fridkin Jaksot ”The Sound of Thunder – Pt. 1” ja ”The Sound of Thunder – Pt. 2” 2012–2014 Continuum Sonya Valentine Yksi päähenkilöistä (21 jaksoa) 2012–2014 Arctic Air Petra Hossa Yhdeksän jaksoa ==Aiheesta muualla== * Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1973 syntyneet Luokka:Elävät henkilöt
Robbie Kay

Robert Andrew ”Robbie” Kay (s. 13. syyskuuta 1995 Hampshire, Iso-Britannia) on brittiläinen näyttelijä, joka tunnetaan parhaiten roolistaan televisiosarjassa Olipa kerran. == Yksityiselämä == Robbie syntyi Lymingtonissa, Hampshiressa, Englannissa. Hän kuitenkin muutti jo nuorena Belgiaan. Vuonna 2006 hänen perheensä muutti Prahaan, Tšekkiin, jossa hän kävi Prahan kansainvälistä koulua. Tällä hetkellä hän asuu Houstonissa, Texasissa. Robbiella on kaksi siskoa, Camilla ja Fiona. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2007 Nuori Hannibal Hannibal Rising Kolnasien poika 2007 Fugitive Pieces Fugitive Pieces Jakob Beer (nuorena) 2007 Poikani Jack My Boy Jack Arthur Relph 2008 Pinocchio Pinocchio Pinokkio 2011 Pirates of the Caribbean: Vierailla vesillä Pirates of the Caribbean: On Stranger Tides Hyttipoika 2012 Ways to Live Forever Ways to Live Forever Sam McQueen 2012 Made in Dagenham Made in Dagenham Graham 2015 Flight World War II Flight World War II Nigel Sheffield (nuori) Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Lisätietoja 2013 Olipa kerran Once Upon a Time Peter Pan / Pillipiipari 12 jaksoa 2015 Heroes Reborn Heroes Reborn Tommy Clark / Nathan Bennet Minisarja ==Aiheesta muualla== * Luokka:Brittiläiset näyttelijät Luokka:Vuonna 1995 syntyneet Luokka:Elävät henkilöt
Länsirintama (Suomen sisällissota)

Länsirintamaksi (myös Läntinen rintama) kutsuttiin vuoden 1918 Suomen sisällissodan rintamaa, joka ulottui nykyisten Satakunnan, Pirkanmaan ja Keski-Suomen maakuntien alueella Pohjanlahden rannikolta Tampereen pohjoispuolitse Päijänteen länsirannalle. Se oli jaettu Satakunnan ja Hämeen rintamiin sekä niiden sisällä vielä useampiin paikallisiin rintamalohkoihin.Roselius, s. 31. Sodan kokonaisuuden kannalta Satakunnan rintama oli lähinnä sivunäyttämö,Roselius, s. 63–64. mutta Hämeen rintamalla käytiin lopputuloksen kannalta merkittäviä ja ratkaisevia taisteluja, kuten Vilppulan rintaman taistelut helmi–maaliskuussa sekä myöhemmin maalis–huhtikuussa käyty Tampereen taistelu. Joukkojen ja kaatuneiden lukumäärän perusteella sitä voidaan kutsua myös koko sisällissodan päärintamaksi. == Rintamalinjan kulku == Rintamalinja kulki Satakunnassa Porin pohjoispuolella Pohjanlahden rannikon Merikarvialta Kankaanpään eteläpuolitse Ikaalisten kautta Hämeenkyröön. Sieltä rintamalinja lähti Hämeessä kohti pohjoista, muodostaen Tampereen yläpuolelle Kurun, Ruoveden, Vilppulan ja Kuoreveden kautta kulkevan kaaren. Kuorevedeltä se jatkui edelleen Längelmäelle ja päättyi lopulta Päijänteen rannalle Kuhmoisiin. Sodan aikana rintamalinja siirtyi niin, että valkoisten suorittaman Tampereen valtauksen jälkeen se kulki huhtikuun lopulla Etelä-Hämeessä. == Tappiot == Länsirintaman taistelut vaativat noin 4 200 kuollutta, joista valkoisia oli noin 1 600 ja punaisia 2 600.Roselis, s. 32–56. Kaatuneista suurin osa eli noin 3 500 kuoli Hämeen rintaman taisteluissa, Satakunnassa kaatuneita oli sodan aikana vajaat 750. Yhteensä länsirintaman tappioiden lukumäärä on lähes puolet koko sisällissodassa kaatuneista. Luvut sisältävät taisteluissa kuolleiden lisäksi myös välittömästi niiden jälkeen teloitettuja antautuneita. == Lähteet == *Roselius, Aapo: Amatöörien sota – Rintamataisteluiden henkilötappiot Suomen sisällissodassa 1918, Valtioneuvoston kanslia, 2006. ISBN 978-952-53549-2-8. Teoksen verkkoversio. ===Viitteet=== Luokka:Suomen sisällissodan taistelut
Jean-Paul Boëtius

Jean-Paul Boëtius (s. 22. maaliskuuta 1994 Rotterdam) on alankomaalainen jalkapalloilija, joka edustaa Saksan Bundesliigassa pelaavaa Mainzia. Pelipaikaltaan hän on vasen laitalinkki. Boëtius liittyi Feyenoordiin vuonna 2000. Hän teki ensiesiintymisensä Eredivisiessä 28. lokakuuta 2012, kun Feyenoord pelasi kotonaan 2–2-tasapelin Ajaxia vastaan. Hän on sittemmin edustanut sveitsiläisseura Baselia, lainasopimuksella belgialaista Genkiä ja pelattuaan jälleen vuoden Feyenoordissa saksalaisseura Mainzia vuodesta 2018. Boëtius on pelannut useissa Alankomaiden juniorimaajoukkueissa. Ainoan ottelunsa Alankomaiden A-maajoukkueessa hän on pelannut maaliskuussa 2014 Ranskaa vastaan. == Lähteet == Luokka:Alankomaalaiset jalkapalloilijat Luokka:Vuonna 1994 syntyneet Luokka:Elävät henkilöt
Elvis Manu

Elvis Manu (s. 13. elokuuta 1993 Dordrecht) on alankomaalainen jalkapalloilija, joka edustaa kiinalaista Beijing Renhea. Pelipaikaltaan hän on vasen laitalinkki. Manu teki ensiesiintymisensä Eredivisiessä 26. helmikuuta 2012, kun hänen joukkueensa Feyenoord hävisi vieraissa PSV Eindhovenille 2–3. Hän on kotimaansa lisäksi pelannut myös Englannissa ja Turkissa ennen siirtymistään Kiinaan kesällä 2019. == Lähteet == Luokka:Alankomaalaiset jalkapalloilijat Luokka:Vuonna 1993 syntyneet Luokka:Elävät henkilöt
Albert Hull

Albert Wallace Hull (1880–1966) oli yhdysvaltalainen fyysikko, joka kehitti elektroniputkia. Hän keksi 1920-luvulla tyratroniksi kutsutun elektroniputken, joka vaihtovirta voitiin muuttaa tasavirraksi sekä kaksihilaisen tetrodin. Hull suuntautui aluksi humanistisille aloille ja suoritti Yalen yliopistossa loppututkinnon kreikan kielessä. Hän päätyi kuitenkin vaihtamaan alaa ja suoritti Yalessa fysiikan loppututkinnon. Vuonna 1914 hän pestautui General Electric -yhtiön tutkimuslaboratorioon Schenectadyyn. Hänen 1921 julkaistu tutkimuksensa käsitteli elektronien liikettä samankeskisten sylintereiden välissä. Tätä laitetta hän kutsui magnetroniksi. 1930-luvulla Hull alkoi kehittää sellaisia metalliseoksia, joilla olisi sama lämpölaajenemiskerroin kuin lasilla. Niiden ansiosta lasi-metalliliitokset saatiin kestäviksi. == Lähteet == Luokka:Yhdysvaltalaiset fyysikot Luokka:Vuonna 1880 syntyneet Luokka:Vuonna 1966 kuolleet
Pörssinoteerattu raaka-aine

Pörssinoteerattu raaka-aine eli ETC () on sijoitustuote, jonka arvo seuraa jonkin raaka-aineen tai raaka-aineindeksin arvonkehitystä. Juridisesti ETC on velkakirja, johon sisältyy liikkeeseenlaskijaan liittyvä luottoriski. ETC:n kohde-etuus voi olla jokin jalometalli tai teollisuusmetalli. Muita mahdollisia raaka-aineita ovat esimerkiksi öljy, puuvilla, karja tai elintarvikkeet. ETC voi sijoittaa joko suoraan haluttuun raaka-aineeseen tai johdannaiseen. Raaka-aineen hinnanmuutoksen lisäksi ETC:n tuottoon vaikuttaa ns. rullaus. Rullauksella tarkoitetaan sitä, että erääntyvää raaka- ainefutuuria myydään ja tilalle ostetaan myöhemmin erääntyvää futuuria. Jos myyntihinta on korkeampi kuin ostohinta, syntyy rullausvoittoa. Jos myyntihinta on alhaisempi, syntyy tappiota. Rullauksen vaikutus kokonaistuottoon voi olla suuri varsinkin lyhyellä aikavälillä. == Katso myös == * Pörssinoteerattu rahasto (ETF) * Pörssinoteerattu velkakirja (ETN) == Lähteet == * OP-ryhmä: Pörssilistatut indeksituotteet - mitä ovat ETP, ETF ETC ja ETN? Luokka:Sijoittaminen Luokka:Raaka-aineet
Pörssinoteerattu velkakirja

Pörssinoteerattu velkakirja eli ETN () on sijoitustuote, jonka arvo seuraa jotain kohde-etuutta. Juridisesti ETN on velkakirja, johon on liitetty johdannainen. ETN:stä käytetään suomeksi myös nimitystä pörssinoteerattu todistus.Nordea: Pörssinoteeratut todistukset (ETN) ETN:ään sijoitetuilla varoilla ei osteta kohteena olevia arvopapereita. Jos ETN:n liikkeeseenlaskija tulee maksukyvyttömäksi, sijoittaja voi menettää ETN:ään sijoittamansa pääoman. Ensimmäiset ETN:t tulivat markkinoille vuonna 2006.Johdatus ETF:iin Osa 2: ETC, ETN ja OEC == Katso myös == * Pörssinoteerattu raaka-aine (ETC) * Pörssinoteerattu rahasto (ETF) == Lähteet == * OP-ryhmä: Pörssilistatut indeksituotteet - mitä ovat ETP, ETF ETC ja ETN? === Viitteet === Luokka:Sijoittaminen
ETN

ETN voi tarkoittaa seuraavia: * ETN, pörssinoteerattu velkakirja () * ETN, European Textile Network * ETN, Eräjärven Työväen Näyttämö.
Torsten ja Wanja Söderbergin palkinto

Torsten ja Wanja Söderbergin palkinto oli merkittävä pohjoismainen muotoilun ja taidekäsityön palkinto. Palkinto perustettiin, jotta ”Röhsska museet voisi vuosittain jakaa palkinnon taidekäsityön ja taideteollisuuden edistämiseksi uutta luovasta ja merkittävästä teosta taideteollisuudessa ja muotoilussa”. Palkintosumma oli miljoona Ruotsin kruunua. Palkinnon taustalla olivat Ragnar Söderbergin säätiö ja Torsten Söderbergin säätiö. Söderbergin veljeksillä oli muun muassa perheyritys Söderberg & Haak AB ja 1930-luvulla he perustivat nykyisen Ratos AB:n. Palkinto perustettiin 1992, ja se jaettiin vuosittain vuodesta 1994 Röhsska museetissa Göteborgissa muotoilijalle tai taidekäsityöläiselle, joka toimii Pohjoismaissa. Palkintosumman lisäksi palkittu voi asettaa töitään näytteille erityisnäyttelyyn Röhsska museetiin palkinnonjaon yhteydessä. Palkinto jaettiin viimeisen kerran vuonna 2018. Palkinnon lakkauttamisesta päätettiin, sen jälkeen Torsten Söderbergin säätiön pitkäaikainen puheenjohtaja ja palkinnon puuhamies Tomas Söderberg oli kuollut vuoden 2019 alussa. ==Palkitut== Palkitut: *1994 keraamikko Jane Reumert, Tanska *1995 korutaiteilija Liv Blåvarp, Norja *1996 teollinen muotoilija ym. Brita Flander, Suomi *1997 huonekalusuunnittelija Mats Theselius, Ruotsi *1998 tekstiilisuunnittelija Louise Sass, Tanska *1999 yksi muotoilusta kirjoittava kustakin viidestä Pohjoismaasta *2000 teollinen muotoilija Peter Opsvik, Norja *2001 teollinen muotoilija Björn Dahlström, Ruotsi *2002 graafinen muotoilija Hans-Christer Ericson, Ruotsi *2003 huonekalusuunnittelija Sigurdur Gústafsson, Islanti *2004 korusuunnittelija ym. Janna Syvänoja, Suomi *2005 konseptiauto Volvo YCC:n suunnitelleet yhdeksän muotoilijaa *2006 teollinen muotoilija Ole Jensen, Tanska *2007 muotoilijaryhmä Norway Says, Norja *2008 muotisuunnittelija Steinunn Sigurdadóttir, Islanti *2009 teollinen muotoilija Harri Koskinen, Suomi *2010 muotoiluryhmä Front, Ruotsi (Sofia Lagerkvist, Charlotte von der Lancken ja Anna Lindgren) *2011 muotisuunnittelija Henrik Vibskov, Tanska *2012 kultaseppä Sigurd Bronger, Norja *2013 graafinen suunnittelija Hjalti Karlsson, Yhdysvallat (islantilainen) *2014 vaatesuunnittelija Ann-Sofie Back, Ruotsi *2015 muotoilija Ilkka Suppanen, Suomi *2016 tekstiilisuunittelija Margarethe Odgaard, Tanska *2017 valaisin- ja huonekalusuunnittelija Daniel Rybakken, Norja *2018 muotoilija ja taiteilija Brynjar Sigurðarson, Islanti == Lähteet == == Aiheesta muualla == *Ragnar Söderbergin säätiön verkkosivu *Torsten Söderbergin säätiön verkkosivu *Torsten ja Wanja Söderbergin palkinnon verkkosivu Luokka:Taide- ja kulttuuripalkinnot Luokka:Muotoilupalkinnot
Mikkelin Poikateatteri

Mikkelin Poikateatteri on Mikkelissä vuonna 2008 perustettu nuorten harrastajateatteri, jonka ohjaajana on alusta asti toiminut Katariina ”Kati” Kinnunen.Mikkelin Poikateatteri: Haave(re)ita. Länsi-Savo, huhtikuu 2015. Viitattu 20.5.2015. Teatteriryhmä tuottaa esityksensä itse alusta loppuun: sanoittavat ja säveltävät musiikkikappaleet, kirjoittavat käsikirjoituksen ja suunnittelevat koreografiat Kinnusen ohjauksessa. Ryhmässä on myös erillinen improryhmä, joka esiintyy eri tilaisuuksissa. ==Historiaa== Mikkelin Poikateatteri perustettiin 2008 Suomen Kulttuurirahaston Myrsky-hankkeen turvin. Sitä ovat tukeneet myös Suomen lasten ja nuorten säätiön Myrsky-hanke sekä Mikkelin lukio. Vuonna 2012 Mikkelin Poikateatteri sai Lapsenpäivä- palkinnon. Vuonna 2013 ryhmä palkittiin 2000 euron stipendillä Helsingissä järjestetyillä valtakunnallisilla Teatris -festivaaleilla produktiostaan Likinäkökulma (K14). Sitä perusteltiin esityksen poikkeuksellisen älykkäästä ja rohkeasta kuvauksesta nuoren miehen maailmasta.Mehtälä, Anssi: Mikkelin poikateatteri sai taas valtakunnallista tunnustusta , Länsi-Savo 31.5.2013. Viitattu 20.5.2015. Samana vuonna ryhmä palkittiin 2000 euron Mikkeli- palkinnolla. Perusteluissa Perusteluissaan todettiin Poikateatterin rikkovan poikiin liitettäviä stereotypioita rohkealla asenteellaan ja poikahuumorillaan.Pekkarinen, Susanna: Mikkelin Poikateatteri saa Mikkeli- palkinnon, Yle Uutiset 20.9.2013. Viitattu 20.5.2015. Vuonna 2014 ryhmä valittiin Työväen näyttämöpäiville ja Seinäjoen Harrastajateatterikesään esityksellään Keholla millä hyvänsä. Se oli myös ehdolla Vuoden harrastajateatteriksi. Vuorela, Kirsti: Mikkelin Poikateatteri ja Satelliittiteatteri Työväen näyttämöpäiville , Itä-Savo 20.11.2014. Viitattu 20.5.2015.Mikkelin Poikateatteri on ehdolla Vuoden harrastajateatteriksi, Mikkelin kaupunki 3.2.2015. Viitattu 20.5.2015. ==Lähteet== Luokka:Harrastajateatterit Luokka:Nuorisokulttuuri Luokka:Mikkelin kulttuuri
Luoksepääsemättömyyden navan tukikohta

Luoksepääsemättömyyden navan tukikohta () oli Etelämantereella sijainnut neuvostoliittolainen tutkimusasema. Se sijaitsi eteläisellä luoksepääsemättömyyden navalla (Etelämantereen kohta, josta on pisin matka mihinkään kohtaan rannikolla). Asema perustettiin vuonna 1958. Siellä suoritettiin meteorologisia tutkimuksia 14.–26. joulukuuta 1958. Luoksepääsemättömyyden navalla on maailman kylmin keskimääräinen vuotuinen lämpötila: −58,2 °C.Weather – Revised and Updated; by William J. Burroughs, Bob Crowder, Ted Robertson, Eleanor Vallier-Talbot, Richard Whitaker; s. 59. == Historiallinen alue == Aseman rakennuksen katolle on asetettu Moskovaa kohti katsova Vladimir Leninin rintakuva. Rakennukset ovat peittyneet miltei kokonaan lumeen (2007), ja ainoastaan rintakuva on näkyvissä. Hautautunut rakennus ja rintakuva on julistettu historialliseksi paikaksi. == Lähteet == Luokka:Etelämantereen tutkimusasemat
Calgary Cowboys

Calgary Cowboys oli kanadalainen WHA-liigassa pelannut jääkiekkoseura. Organisaatio perustettiin alun perin nimellä Miami Screaming Eagles, mutta se ei pelannut tuolla nimellä yhtäkään ottelua ennen kuin siirtyi Philadelphiaan. http://www.hockeydb.com/stte/calgary-cowboys-5089.html Calgary Cowboys Hockey Team (WHA) statistics and history at hockeydb.com Kauden 1972–1973 seura pelasi Philadelphiassa nimellä Philadelphia Blazers. Seuraavalle kaudelle joukkue muutti Kanadan länsirannikolle Vancouveriin, jossa se pelasi Vancouver Blazersin nimellä kaksi kautta. Kahden Vancouverin-kauden jälkeen seura muutti Calgaryyn, jossa pelasi kaksi kautta Calgary Cowboysin nimellä. Kaupungissa oli toiminut vuosina 1966–1970 samanniminen junioriseura, joka pelasi Albertan provinssin sisäistä sarjaa.http://www.hockeydb.com/stte/calgary- cowboys-5088.html Calgary Cowboys Hockey Team (AJHL) statistics and history at hockeydb.com Ensimmäisellä Calgaryn-kaudellaan joukkue teki 307 maalia 80 ottelussa ja voitti näistä 41. Joukkueen paras pistemies oli organisaatiossa koko sen olemassaolon ajan pelannut Danny Lawson. Pudotuspeleissä Cowboys selviytyi aina kolmannelle kierrokselle asti. Toinen ja samalla koko organisaation viimeinen kausi sujui hieman heikommin voittoprosentin jäädessä vain 43 prosenttiin, mikä tiesi joukkueen jäämistä pudotuspelien ulkopuolelle. ==Tunnettuja pelaajia== * Butch Deadmarsh * Chris Evans * Veli-Pekka Ketola * Richard Lemieux ==Lähteet== Luokka:Entiset jääkiekkoseurat Luokka:WHA-seurat Luokka:Calgaryn urheilu Luokka:Kanadalaiset jääkiekkoseurat Luokka:Vuonna 1972 perustetut urheiluseurat
Lago del Brugneto

Lago del Brugneto on järvi Pohjois-Italiassa Ligurian alueella. Se on vuonna 1959 valmistunut tekojärvi, jolla turvattiin Genovan kaupungin vesihuolto. Tekojärven alle jäi sitä rekennettaessa kaksi kylää. Se on suosittu retkeily- ja kalastuskohde. Järvi on noin kolme kilometriä pitkä ja 200 metriä leveä, ja sen ympärysmitta on noin 13 kilometriä.turismo.provincia.genova.it == Lähteet == Luokka:Italian järvet Luokka:Tekojärvet Luokka:Liguria
Max Beckmann

Max Beckmann (1884–1950) oli saksalainen taidemaalari. Beckmann aloitti uransa vuonna 1906, jonka jälkeen hän piti useita yksityisnäyttelyjä. Hän oli ensimmäisessä maailmansodassa lääkintämiehenä ja sai siellä hermoromahduksen vuonna 1915. Tämän jälkeen hänen työnsä muutuivat symbolistisiksi ja ne ilmensivät protestia maailman rappeutuneisuutta vastaan. Vuonna 1925 hänet nimitettiin Frankfurtin Städelschulen professoriksi. Natsikaudella vuonna 1933 hänet erotettiin. Seuraavina vuosina hän maalasi monet tunnetuimmista teoksistaan, kuten Die Abfahrt ja Die Hölle der Vögel. Vuonna 1951 hän voitti Venetsian biennaalin ensimmäisen palkinnon ja sai kunniatohtorin arvon. == Lähteet == ==Aiheesta muualla== * Max Beckmann Guggenheimin sivuilla * Max Beckmann Museo Thyssen-Bornemiszassa Madridissa Luokka:Saksalaiset taidemaalarit Luokka:Vuonna 1884 syntyneet Luokka:Vuonna 1950 kuolleet
Erich Mendelsohn

Erich Mendelsohn (21. maaliskuuta 1887 Allenstein - 15. syyskuuta 1953 San Francisco, Kalifornia) oli saksalainen arkkitehti, joka aluksi edusti kaarevalinjaista ekspressionismia ja siirtyi sitten funktionalismin kannalle. Hän pakeni natsivaltaa Yhdysvaltoihin.. Mendelsohnin varhaistyö on esimerkiksi Potsdamin Einstein-torni (1920–1924). Hänen funktionalistisia töitään ovat monet tehdasrakennukset ja kerrostalot. Vuonna 1933 hän muutti Isoon- Britanniaan, sitten Palestiinaan ja lopulta 1947 Yhdysvaltoihin. Hänen amerikkalaisella kaudellaan syntyi veistoksellisia synagogia ja San Franciscon Maimonides-sairaala (1946). == Lähteet == ==Aiheesta muualla== Luokka:Saksalaiset arkkitehdit Luokka:Vuonna 1887 syntyneet Luokka:Vuonna 1953 kuolleet
Autostrada 3 (Italia)

Autostrada A3 on Italian eteläosassa sijaitseva noin 500 kilometrin mittainen moottoritie, joka kulkee Napolista Salernoon ja edelleen Reggio Calabriaan Italian ”saappaankärjessä”. Se kulkee kolmen hallinnollisen alueen läpi: Campanian (171 km), Basilicatan (30 km) ja Calabrian (293,9 km). Vuosikymmeniä keskeneräisenä ollut tie ei monilta osuuksiltaan täytä moottoritien vaatimuksia, ja sen kunnossapito­toimenpiteitä on arvosteltu ammatti­taidottomiksi. Siksi A3-tiestä on muodostunut eräänlainen vertauskuva eteläisen Italian takapajuisuudesta ja taloudellisista ongelmista. Euroopan unioni kieltäytyy luokittelemasta tietä moottoritieksi. A3-tien rakentaminen alkoi jo 1960-luvulla. Rakennustöitä ovat viivästyttäneet osaamaton työnjohto, työn heikko laatu, korruptio ja mafian valta alueella. Tien pohjoinen puolikas on Camorra-järjestön ja eteläinen osa ’Ndrangheta-järjestön aluetta. ”Ikuisesti keskeneräiseen tiehen” on investoitu miljardeja euroja.Nurminen, Jussi: "Ikuinen rakennustyömaa" valmistuu ehkä pian tai sitten ei – moottoritietä rakennettu Italiassa jo puoli vuosisataa, Yle Uutiset 20.5.2015. ==Historiaa== A3-tien pohjoisin osuus Napolista Pompejiin valmistui jo vuonna 1929. Jatko-osuus Salernoon saakka valmistui 1961. Vuonna 1964 Italian hallitus teki päätöksen rakentaa moottoritie, joka yhdistäisi syrjäisen ja maastoltaan vaikean Calabrian ja samalla myös Sisilian saaren tehokkaasti muuhun Italiaan. Tie valmistui 1974, muttei täyttänyt läheskään samoja vaatimuksia kuin Italian muut moottoritiet. Jatkuvat ruuhkat haittasivat tien käyttäjiä etenkin kesäisin. Vuonna 1993 ilmoitettiin, että tie valmistuisi moottoritie­tasoisena 2003, mutta suunnitelmat ovat jatkuvasti pitkittyneet. EU on tutkinut tien rakennus­projekteihin liittyviä taloudellisia väärinkäytöksiä ja määräsi myöntämistä tuistaan yli 300 miljoonaa euroa palautettaviksi vuonna 2012.Waterfield, Bruno & Squires, Nick: Italy Repays €307m to EU after Road Project Mafia Corruption, The Telegraph 5.7.2012. Viitattu 20.5.2015 Tien parantaminen moottoritie­tasoiseksi on monin paikoin vaatinut uuden moottoritien rakentamisen alkuperäisen A3-tien viereen. Elokuussa 2014 ilmoitettiin, että 88 prosenttia tiestä on parannettu moottoritie­tasoiseksi. Toukokuussa 2015 Italian pääministeri Matteo Renzi ilmoitti, että viimeinenkin osuus tiestä valmistuisi viimeistään vuonna 2016. Hänen mukaansa työhön on komennettu noin 3 000 työntekijää ja työn jatkuvan keskeytyksettä seitsemänä päivänä viikossa. Lupaukseen ei kuitenkaan täysin uskota. ==Lähteet== ==Aiheesta muualla== *Autostrade.it Luokka:Italian moottoritiet
Mario Chitaroni

Mario Brian Chitaroni (s. 11. kesäkuuta 1967 Cobalt, Ontario, Kanada) on kanadalais-italialainen entinen jääkiekkoilija. Hänen pelipaikkansa oli sentteri tai vasen laitahyökkääjä. Hän oli kätisyydeltään left eli pelasi vasen käsi alhaalla. == Juniorivuodet == Vuosina 1982–1984 Chitaroni pelasi Migdet AAA -tasolla Great North Midget Leaguessa (GNML) New Liskeardin joukkueessa. 1984 syksyllä hän aloitti pelaamisen OHL-liigan Sudbury Wolvesin joukkueessa, jossa pelasi kaikkiaan kolme kautta. == Ura seurajoukkueissa == Juniorikiekon jälkeen Chitaroni pelasi kauden 1987 lopussa 11 peliä IHL:n Flint Spritsin joukkueessa, ja jatkoi siellä seuraavat puolitoista kautta. Kesken kauden 1989 Chitaroni siirtyi AHL-liigan New Haveniin, jossa pelasi 54 ottelua. Tämän jälkeen tie vei Eurooppaan. Seuraavat neljä kautta Chitaroni pelasi Italiassa Allghen joukkueessa sekä Italian sarjaa että myös Alpenligaa. Kauden 1993–1994 Chitaroni pelasi suurseura Milano Devilsin joukkueessa. Tämän jälkeen hän palasi vuodeksi takaisin Pohjois-Amerikan kaukaloihin, tällä kertaa IHL:n Houstoniin. IHL-vuoden jälkeen oli jälleen aika palata Italiaan, tällä kertaa Varesen joukkueeseen. Varesessa Chitaroni pelasi vain yhden vuoden ennen kuin siirtyi Saksaan DEL-liigan Berliiniin. Berliinissä Chitaroni pelasi neljä vuotta ennen siirtymistään kahdeksi vuodeksi Nürnbergiin. Kuuden Saksassa pelatun kauden jälkeen oli ajankohtaista jälleen palata Italiaan ja Milanoon. Milanossa kului seuraavat viisi vuotta jonka jälkeen Chitaroni palasi vielä kahdeksi vuodeksi Alleghen joukkueeseen. == Ura maajoukkueessa == Ensimmäiset maajoukkuepelit Italian paidassa Chitaroni pelasi vuoden 1992 MM- turnauksessa. Kaikkiaan Chitaroni edusti Italiaa MM-kisoissa 12 kertaa A-tasolla ja kahdesti divisioona 1 turnauksissa. A-ryhmän MM-kisoissa Chitaroni pelasi kaikkiaan 67 ottelua ja teki niissä 14 maalia, antoi 19 maalisyöttöä ja istui 146 minuuttia jäähyllä. Vuoden 2001 turnauksessa Chitaroni oli koko turnauksen eniten jäähyllä istunut pelaaja 60 jäähyminuutillaan. MM-kisojen ohella Chitaroni pelasi myös vuoden 1998 ja vuoden 2006 olympiaturnauksissa sekä oli mukana vuosien 2000 ja 2009 olympialaisten karsintaturnauksissa, joista Italia ei kuitenkaan selviytynyt itse kisoihin. Maajoukkuetilastot Kilpailut Ot M S Pist PM WC A 67 14 19 33 146 WC d1 10 5 9 14 14 Olympia 9 2 1 3 18 ==Saavutukset== * d1 MM-kisojan hopeamitali 2004 * d1 MM-kisojen kultamitali 2005 * Italian mestari 2006 ==Lähteet== * * * Luokka:Italialaiset jääkiekkoilijat Luokka:Kanadalaiset jääkiekkoilijat Luokka:Kanadanitalialaiset Luokka:Vuonna 1967 syntyneet Luokka:Elävät henkilöt
Vilho Rikkonen

Vilho Barnabas Rikkonen (22. huhtikuuta 1898 Ulvila – 28. lokakuuta 1966 Paimio)Genos: Sukutieteellinen aikakauskirja, 2003, No 3, sivu 160, julkaistu 1.1.2003 oli suomalainen kieli- ja kansatieteilijä. Rikkonen meni ensimmäisen maailmansodan alettua vapaaehtoisena Venäjän armeijaan ja yleni jalkaväen vänrikiksi. Hän osallistui Suomen sisällissotaan Antrean rintamalla valkoisten puolella. Talvisodan aikana hän palveli vielä reservinluutnanttina jonkin aikaa kenttäsairaalan komendanttina.Mirko Harjula : Ryssänupseerit,BoD - Books on Demand 2013, Rikkosesta ss. 290, 430, 438, 462 Syksyllä 1931 Rikkonen julkaisi Tattarisuon tapaukseen liittyen kaksi lentokirjasta Suomalaisia ruumistaikoja. Tattarisuon salaisuus ja Vainajainpalvontataikoja. Tunnettujen kauhutapausten johdosta joissa hän arveli kyseessä olleen jonkinlainen maaginen rituaali joka pohjautui suomalaiseen kansanperinteeseen.Pyry Waltari : Kun kansa itse ratkaisee arvoituksen. Tattarisuon tapauksen määrittely käytännöllisessä diskurssissa, pro gradu-tutkielma. Helsingin yliopisto, valtiotieteellinen tiedekunta, Politiikan ja talouden tutkimuksen laitos 2011, Rikkosesta ss. 9, 41, 42, 46 == Teoksia == * Muistelemme vanhaa Hauhoa. Tekijä, Hämeenlinna 1950 * Sammon arvoitus. Tekijä, Porvoo 1957 (nimimerkillä Viri) * Sammon ajatus ja Sampo-tarun, ilmestynyt alun perin Tyrvään Sanomat- lehden numeroissa 36-38/1958. Tekijä, Vammala 1958 * Kaksi suomenkieltä. Tekijä, Lahti 1962 == Suomennoksia == * Gunnar Dahlberg : Perinnöllisyys ja rotu ; tekijän muokkaamasta ruotsinkielisestä laitoksesta Arv och ras suom. Vilho Rikkonen. Tammi 1944 * G. Richard : Sukupuolinen kasvatus : kirja lasten vanhemmille ja kasvattajille. Tammi 1946, 2. painos 1951 (alkuteos Sexuelle Aufklärung und Erziehung) == Lähteet == == Aiheesta muualla == * Merja Leppälahti: Loitsuja, taikoja, uskomuksia. Kirja-arvostelu teoksesta Rikkonen, V.: Vainajainpalvontataikoja tunnettujen kauhutapausten johdosta. SKS, 2021. (alkuteos ilmestyi 1931) Agricolan arvostelut 11.6.2021. Luokka:Suomalaiset etnologit Luokka:Suomentajat Luokka:Suomen sisällissodan valkoiset Luokka:Vuonna 1898 syntyneet Luokka:Vuonna 1966 kuolleet
Marja-Leena Parkkinen

Marja-Leena Parkkinen (ent. Kyrö;Parkkinen, Marja-Leena, Fennica. Viitattu 20.5.2015. s. 8. marraskuuta 1945Marja-Leena Parkkinen, Finnqueer-sivusto 2003. Kannus) on suomalainen kirjailija. Hän on kirjoittanut henkilökuvat Armi Ratiasta ja Anu Pentikistä sekä tietokirjat muun muassa homoseksuaalisuudesta ja kroonisesta kivusta. Parkkisen poika on kirjailija Tuomas Kyrö.Tuomas Kyrö, Kirjasampo. Viitattu 20.5.2015. ==Teoksia== * (toim.) Luottamus. WSOY 1989. * (toim.) Mitä mies? – Dokumentti ajasta. Elämänlanka 1992. * Näkymätön kipu. Kirjapaja 2001. * Ulos kaapista. Tositarinoita homoseksuaalisuuden kohtaamisesta. Like 2003. * Love Armi. Armi Ratian henkilökuva. Kuvitus Ristomatti Ratia. Otava 2005 * Anu Pentik – Saven sytyttämä. Otava 2006. ==Lähteet== Luokka:Suomalaiset tietokirjailijat Luokka:Vuonna 1945 syntyneet Luokka:Elävät henkilöt
Visa Luttinen

Visa Eero Antero Luttinen (s. 22. tammikuuta 1972 Turkuhttp://www.hs.fi/ihmiset/art-2000004746601.html) on helsinkiläinen muusikko. Luttinen tunnetaan parhaiten vuodesta 1998 luotsaamastaan bileyhtyeestä Gebardi. Samana vuonna "syntyi" myös hänen alter egonsa Nat Newborn, swing-laulaja, jolla on erikokoisia kokoonpanoja aina sooloaktista (mies, piano & laulu) omaan big bandiin Nat Newborn Big Time. Näiden aktiivisten aktiensa rinnalle 2011 Luttinen synnytti vielä kokoonpanon "Visa & Villikissat", joka esittää 1950- ja 1960-lukujen henkistä suomenkielistä rokkia & poppia. Vuosina 2015 ja 2016 Luttinen kilpaili tangokuninkaan kruunusta.2021 Luttinen julkaisi ensimmäisen ja toistaiseksi ainoan kappaleensa "Tällaisina päivinä" vain Visa Luttisena, ei siis minkään taiteilijanimen tai orkesterin nimellä. 2022 hän perusti nelimiehisen "Visa & Vokaalit"-kokoonpanon jatkamaan telakalle jääneen Villikissojen linjoilla. Henki on tässäkin 50-60-lukulainen, ja neliääninen laulu on keskeisessä roolissa. 2023 toukokuussa kokoonpano julkaisi ensimmäisen kappaleensa, Luttisen oman "Taas on aika auringon", ja videon siihen. == Lähteet == Luokka:Elävät henkilöt Luokka:Suomalaiset muusikot Luokka:Vuonna 1972 syntyneet
Humbe

Humbe oli roomalaiskatolinen lähetysasema eteläisessä Angolassa, n. 10 km myöhemmin perustetusta Forte Roçadasin sotilaslinnakkeesta, josta sittemmin kehittyi Xangongon kaupunki. Nykyisin tämä alue kuuluu Cunenen maakuntaan. Humbe perustettiin n. 1882 Kunenejoen sivujoen rannalle Ombadjan ovamboheimon asuinalueen tuntumaan. Se perustettiin sen jälkeen, kun katoliset olivat epäonnistuneet yrityksissään perustaa ensin lähetysasema Ambomaalle Olukondan suomalaisen lähetysaseman kylkeen ja sitten 1879 Omaruruun Hereromaalle eli Lounais-Afrikan keskiosiin.Peltola 1958, s. 79–80, 287. Portugalilaisten yritykset alistaa Ombadja ja Oukwanyama valtaansa olivat aluksi epäonnisia, ja vuonna 1904 he kärsivät tuntuvan tappion. Tämän seurauksena he perustivat Forte Roçadasin linnakkeen paikkaan, joka nykyään tunnetaan nimellä Xangongo. Vuonna 1915 portugalilaiset saavuttivat suuren voiton Manguassa Humben ja Ondjivan välillä. Tätä voittoa he pitävät suurimpana koko siirtomaahistoriansa aikana.Peltola 1958, s. 136, 179. == Lähteet == * ===Viitteet=== Luokka:Cunene Luokka:Katoliset lähetysasemat Ombadjassa
Ondjiva

Ondjiva (ennen vuotta 1975 Vila Pereira d'Eça) on kaupunki eteläisessä Angolassa Cuanhaman kunnassa. Se on Cunenen maakunnan pääkaupunki. Kaupunki sijaitsee 42 kilometriä Namibian rajasta pohjoiseen. Vuoden 2014 väestönlaskennan mukaan siellä asui 187 914 asukasta. Kaupunki on perinteisesti ollut Oukwanyaman heimon kuninkaan asuinpaikka. ==Historia lähetysasemana== Ondjivan lähetysaseman perustivat Reinin Lähetysseuran lähetyssaarnaajat Friedrich Meisenholl ja August Wulfhorst vuonna 1891, apunaan Friedrich Bernsmann. Luvan aseman perustamiseen he olivat saaneet Oukwanyaman kuninkaalta Weyulu Hedimbiltä. Saksalaiset luulivat tuolloin tämän alueen kuuluneen Saksan Luonais-Afrikkaan, mikä tieto myöhemmin osoittautui virheelliseksi. Seuraavana vuonna he perustivat lähellä Omupandan lähetysaseman. Meisenholl asui ja työskenteli Ondjivassa neljä vuotta, kunnes hänen oli lähdettävä alueelta vakavan sairauden vuoksi. Wilhelm Stahlhut tuli hänen tilalleen vuosikymmenen puolivälissä, mutta myös hän oli epäonninen. Hänen kolme lastaan kuolivat sairauksiin Afrikassa, ja lopulta hänkin kuoli mustavesikuumeeseen Outjossa Lounais-Afrikan puolella 1.5.1900. Hänen leskensä työskenteli useita vuosia ensin Oukwanyamassa ja myöhemmin vielä Hereromaalla. Elokuussa 1915 kuningas Mandume antoi polttaa Ondjivan lähetysaseman, ja saksalaisten oli paettava Ondongaan Lounais-Afrikkaan. Samana vuotena portugalilaiset hyökkäsivät Mandumen kimppuun ja voittivat hänet 20.8. Monguan taistelussa, jota portugalilaiset pitävät koko siirtomaahistoriansa merkittävimpänä. Heidän komentajanaan oli kenraali António Pereira d'Eça, jonka mukaan Ondjivaa kutsuttiin siirtomaa-aikana. Ondjivasta tuli myöhemmin katolinen lähetysasema ja sittemmin Ondjivan hiippakunnan piispanistuin. Piispana on toiminut Fernando Guimaraes Kevanu vuoteen 2011 saakka ja sen jälkeen isä Pio Hipunyati on jatkanuthänen työtään. ==Liikenneyhteydet== Ondjivan kautta kulkee maantie Namibian Oshikangosta Lubangoon. On olemassa suunnitelmia, joiden mukaan Windhoekista Oshikangoon kulkevaa rautatietä jatkettaisiin Ondjivaan ja siitä edelleen pohjoiseen. ==Vuotuiset markkinat== Ondjivassa pidetään joka vuosi kahden viikon ajan markkinoita heinäkuussa. Markkinoiden johtaja on rva Maria Joau. ==Tunnettuja asukkaita== *Marcelina Vahekeni, vuoden 2012 Miss Angola, osallistui Miss Universum –kilpailuun vuonna 2012. == Lähteet == * ===Viitteet=== Luokka:Reinin lähetyksen lähetysasemat Oukwanyamassa Luokka:Katoliset lähetysasemat Oukwanyamassa
Matadiva

Matadiva oli katolisen kirkon lähetysasema lyhyen aikaa eteläisessä Angolassa, n. 30 km Ondjivasta. Se sijaitsi Oukwanyaman heimon alueen pohjoisimmassa kolkassa. Matadivan perusti isä Génié vuonna 1900, mutta kun paikka osoittautui huonoksi, lähetysasema siirrettiin vuonna 1903 Oupyakadiin, n. 20 pohjoisemmaksi. == Lähteet == Luokka:Katoliset lähetysasemat Oukwanyamassa
Oupyakadi

Oupyakadi oli katolisen kirkon lähetysasema eteläisessä Angolassa, n. 50 km Ondjivasta pohjoiseen. Se sijaitsi Oukwanyaman heimon alueen pohjoisimmassa kolkassa, Oukwanyaman ja Evalen heimojen rajamailla. Oupyakadi perustettiin vuonna 1903, korvaamaan Matadivaan lähestysasemaa. Kun katoliset lähetyssaarnaajat olivat siirtymässä Oupyakadiin, evalelaiset hyökkäsivät heidän kimppuunsa ja surmasivat yhden heistä. Alue oli levoton vuosien ajan, kun portugalilaiset taistelivat ombadjalaisia vastaan ja samaan aikaan saksalaiset sotivat Lounais-Afrikassa hereroja vastaan. Mahdollisesti tästä syystä, taikka asemaa perustettaessa sattuneen selkkauksen vuoksi asema nimeksi tuli Oupyakadi ‘ongelma, hankaluus’. ==Lähteet== Luokka:Katoliset lähetysasemat Oukwanyamassa
Omupanda

Omupanda oli Reinin Lähetysseuran lähetysasema Oukwanyamassa eteläisessä Angolassa, 10 km kaakkoon Ondjivasta. Omupandan perusti vuonna 1892 saksalainen lähetyssaarnaaja August Wulfhorst. Tämän alueen uskottiin tuolloin kuuluvan Saksan Lounais-Afrikkaan. Juuri kun aseman ensimmäinen rakennus oli saatu valmiiksi, se paloi ja piti rakentaa uudelleen. Vuonna 1900 saksalainen lähetyssaarnaaja Hermann Tönjes tuli Omupandaan juuri vihityn vaimonsa Annan kanssa. Viimeksi mainittu oli suomalaisen lähetyssaarnaaja Martti Rautasen tytär. Tönjesit työskentelivät Oukwanyamassa vuoteen 1908 saakka. Ensimmäisen maailmansodan seurauksena saksalaisten oli lähdettävä Angolasta vuonna 1916, ja niin Omupanda autioitui joksikin aikaa. Vuonna 1928 siitä tuli katolinen lähetysasema, ja paikan pääuskonto on edelleen katolilaisuus. ==Lähteet== Luokka:Reinin lähetyksen lähetysasemat Oukwanyamassa Luokka:Katoliset lähetysasemat Oukwanyamassa
Omatemba

Omatemba oli Reinin Lähetysseuran lähetysasema Oukwanyamassa eteläisessä Angolassa, 25 km etelään Ondjivasta, alle 10 km länteen Namakunden lähetysasemasta. Omupandan perusti vuonna 1907 saksalainen lähetyssaarnaaja Heinrich Welsch. Asema perustettiin Oukwanyaman kuninkaan Nanden tädin Nekoton kodin tuntumaan. Tämän alueen uskottiin tuolloin kuuluvan Saksan Lounais- Afrikkaan. Myöhemmin kävi ilmi, että asema sijaitsi kiistanalaisella alueella, joka oli pohjois-etelä –suunnassa 10 km:n levyinen, joka päätyi lopulta portugalilaisille. Vuonna 1916, kun muiden Reinin lähetyksen työntekijöiden oli lähdettävä Angolasta, Welsch sai vielä jäädä sinne, mutta elokuussa tuona vuonna hänenkin oli lähdettävä. Epäselväksi on jäänyt halusivatko englantilaiset vai portugalilaiset hänen lähtevän. Tämä jälkeen portugalilaiset viranomaiset pitivät jonkin aikaa majaansa Omatembassa, sitten sinne tuli kauppa, ja lopulta se jäi autioksi ja raunioitui. ==Lähteet== Luokka:Reinin lähetyksen lähetysasemat Oukwanyamassa Luokka:Katoliset lähetysasemat Oukwanyamassa
Namakunde

Namakunde on kaupunki ja kunta Cunenen maakunnassa Angolassa. Kaupunki on raja-asema Namibiaan päin, ja se sijaitsee 25 kilometriä kaakkoon Ondjivasta. Vuoden 2019 arvion mukaan Namakunden asukasluku oli 166 135. == Namakunde lähetysasemana == Namakunde oli Reinin Lähetysseuran kolmas lähetysasema Oukwanyamassa. Sen perusti vuonna 1900 saksalainen lähetyssaarnaaja Wilhelm Ickler.Peltola 1958, s. 173 Tämän alueen uskottiin tuolloin kuuluvan Saksan Lounais-Afrikkaan. Juuri kun Ickler sai tämän lähetysaseman rakennetuksi, hän sairastui mustavesikuumeeseen ja kuoli 22. kesäkuuta 1900. Marraskuussa 1915 saksalaisten oli lähdettävät Namakundesta, josta nyt tuli Portugalin Länsi- Afrikan ja Brittiläisen Lounais-Afrikan välinen raja-aseama.Peltola 1958, s. 180 Lähetysaseman rakennukset raunioituivat myöhemmin.Peltola 1958, s. 182 == Lähteet == * === Viitteet === Luokka:Angolan kaupungit Luokka:Reinin lähetyksen lähetysasemat Oukwanyamassa
Chessy

Chessy voi tarkoittaa kolmea Ranskan kuntaa: * Chessy (myös Chessy-les-Mines), kunta Rhônen departementissa * Chessy, kunta Seine-et-Marnen departementissa * Chessy-les-Prés, kunta Auben departementissa.
Heidi Rämö

Heidi Henrietta Rämö (s. 1970) on suomalainen kunnanjohtaja. Hän toimi Lempäälän kunnanjohtajana vuosina 2015–2024. Tästä tehtävästä hän siirtyi Pirkanmaan Yrityskummit ry:n toiminnanjohtajaksi. Aiemmin hän on ollut Punkalaitumen kunnanjohtaja 2011–2012 ja Hattulan kunnanjohtaja 2012–2015. Sipoossa syntynyt, mutta sukujuuriltaan urjalalainen Rämö on koulutukseltaan filosofian maisteri. Hän on naimisissa, ja hänellä on kolme lasta. == Lähteet == ==Aiheesta muualla== * * Luokka:Punkalaitumen kunnanjohtajat Luokka:Hattulan kunnanjohtajat Luokka:Lempäälän kunnanjohtajat Luokka:Vuonna 1970 syntyneet Luokka:Elävät henkilöt
Kotini

Kotini on suomalainen musiikkikappale, jonka on sanoittanut Konstantin Raitio. Sävelmä on suomalainen kansansävelmä.http://pihlajavesi.keuruu.fi/20042005/kevat05/02helmi/23lauluilta/laulut.htm Laulu on mukana useissa kansakoulujen musiikkikirjoissa.http://mokinportailta.blogspot.fi/2015/01/tiedan-paikan- armahan.html == Sanat == Tiedän paikan armahan, rauhallisen, ihanan, joss’ on olo onnekas, elo tyyni, suojakas. Sepä kotikulta on, koti kallis, verraton. Eipä paikkaa olekaan kodin vertaa ollenkaan. Siell’ on isä rakkahin, siellä äiti armahin, siellä siskot, veikkoset riemurinnat, iloiset. Suojaa, Herra, kotini, anna sille armosi, anna olla enkelein vartijana kodillein! Kun ma kerran suureks’ saan, joudun mailman pauhinaan, silloin aina etsin sun, rauhan majan kaivatun. == Lähteet == Luokka:Suomalaiset musiikkikappaleet
Lyss

Lyss on kaupunki Luoteis-Sveitsissä, Bernin kantonissa. Kaupungissa on runsaat 14 000 asukasta. == Sijainti== Lyss sijaitsee Aarejoen varrella, parikymmentä kilometriä Bernistä luoteeseen. == Liikenne == Moottoritie A6 Bernistä Biel/Bienneen kulkee Lyssin kautta. SBB:n Bern–Biel/Bienne-rata kulkee Lyssin kautta. Lisäksi Lyssistä on rautatieyhteys Kerzersiin ja samoin kuin Busswilistä Büreniin. == Muuta == Lyss on vuosittain järjestettävän Berner Rundfahrt -pyöräilykilpailun keskuspaikka. == Lähteet == * * === Viitteet === == Aiheesta muualla == Luokka:Bernin kantonin kunnat Luokka:Sveitsin kaupungit
HMS Spica (T121)

HMS Spica (runkonumero T121) oli Ruotsin laivaston Spica-luokan torpedovene. == Valmistus == Alus tilattiin Götaverken AB:lta. Se laskettiin vesille 26. huhtikuuta 1966 ja liitettiin laivastoon neljä kuukautta myöhemmin 26. elokuuta.Hofsten, Gustaf von & Waernberg, Jan s. 244 == Palvelus == Alus poistettiin palveluksesta 1. marraskuuta 1989. == Lähteet == * * === Viitteet === Luokka:Spica-luokan torpedoveneet (1966) Luokka:Götaverken
HMS Sirius (T122)

HMS Sirius (runkonumero T122) oli Ruotsin laivaston Spica-luokan torpedovene. == Valmistus == Alus tilattiin Götaverken AB:lta. Se laskettiin vesille 26. huhtikuuta 1966 ja liitettiin laivastoon saman vuoden lopulla 15. joulukuuta.Hofsten, Gustaf von & Waernberg, Jan s. 244 == Palvelus == Alus poistettiin palveluksesta 30. kesäkuuta 1985. == Lähteet == * * === Viitteet === Luokka:Spica-luokan torpedoveneet (1966) Luokka:Götaverken